**ANUNȚ PENTRU SOLICITAREA DE EXPRESII DE INTERES**

**ROMÂNIA**

**INSPECTORATUL GENERAL PENTRU SITUAȚII DE URGENȚĂ,**

**Unitatea de Implementare a Proiectului privind „Îmbunătățirea Managementului Riscului de Dezastre”**

**Acord de Împrumut BIRD nr. 8892-RO**

|  |  |
| --- | --- |
| **Denumire servicii:** | Servicii de consultanță cu privire la elaborarea documenţatiilor tehnice necesare și la asigurarea asistenței tehnice pentru realizarea lucrărilor de intervenții ***“Consolidare si Refuncționalizare Cladire Pavilion Administrativ Sediul Inspectoratului pentru Situații de Urgență al Județului Argeș “Cpt Puica Nicolae”, și Detașamentul de Pompieri Pitești”*** |
| **Ref** | RO-GIES-103338-CS-CQS |

România a primit un împrumut de la Banca Internațională pentru Reconstrucție și Dezvoltare pentru a sprijini implementarea Proiectului privind îmbunătățirea managementului riscului de dezastre și intenționează să aloce o parte din fondurile acestui împrumut pentru finanțarea prezentelor servicii de consultanță.

Serviciile de consultanță („Serviciile”) constau în elaborarea documenţatiilor tehnice necesare (aprox. 4,5 luni) și la asigurarea asistenței tehnice (18 luni) pe perioada realizării lucrărilor de intervenții ***“Consolidare si Refuncționalizare Cladire Pavilion Administrativ Sediul Inspectoratului pentru Situații de Urgență al Județului Argeș “Cpt Puica Nicolae”, și Detașamentul de Pompieri Pitești”.*** Se estimează începerea serviciilor în iunie 2021. Termenii de Referință care detaliază serviciile sunt publicați pe site-ul Inspectoratului General pentru Situații de Urgență <https://www.igsu.ro/InformatiiPublice/AnunturiAchizitii>.

Inspectoratul General pentru Situații de Urgență prin Unitatea de Implementare a Proiectului invită firmele de consultanță eligibile (”Consultanții”) să-și manifeste interesul pentru prestarea Serviciilor. Consultanții interesați vor transmite o Expresie de Interes incluzând informații care să demonstreze că au calificările necesare și experiența relevantă pentru prestarea acestor Servicii.

**Criteriile de selecție sunt:**

**- Calificări și experiență generale – 20 puncte;**

1. Firma sau cel puțin unul dintre asociați, în cazul asocierii, să aibă ca principal domeniu de activitate înregistrat la Registrul Comerțului codul CAEN 7112 - Activități de inginerie și consultanță tehnică legate de acestea sau codul CAEN 7111 – Activitati de arhitectura;
2. Minim 5 ani experiență în prestarea de servicii de consultanță în domenii ca: proiectare construcții, asigurare suport tehnic pe durata derulării procedurii de achiziție a execuției de lucrări și asistență tehnică pe durata execuției lucrărilor;
3. Minim 5 contracte finalizate cu succes în ultimii 5 ani, similare ca volum de lucru și durată de prestare a serviciilor cu prezentele servicii, și care au inclus servicii de proiectare construcții, asigurare suport tehnic pe durata derulării procedurii de achiziție a execuției de lucrări și asistență tehnică pe durata execuției lucrărilor;

***-* Calificări și experiență specifică – 50 puncte;**

1. Experiență de succes în ultimii 5 ani, în proiectare construcții și asistență tehnică pe perioada execuției lucrărilor pentru clădiri cu următoarele caracteristici:
* Structură beton armat și lemn
* Clasa de importanță I prezintă un avantaj;
* Suprafață construită de min. 500mp; suprafața desfășurată de min. 1800 mp;
* Regim de înălțime: minim P+3E+M; mansardarea reprezintă un avantaj
* Destinația/funcțiunea: Cladire administrativă

Se vor lua în considerare servicii finalizate din cadrul unuia sau mai multor contracte relevante.

1. Experiență de succes în ultimii 5 ani, în elaborarea Documentației Tehnice pentru consolidarea, refuncționalizarea și supraetajarea a unor construcțiii existente, autorizarea lucrărilor de construire şi realizarea proiectului tehnic de execuţie pentru lucrări la construcții existente.

Se vor lua în considerare servicii finalizate din cadrul unuia sau mai multor contracte relevante.

***-* Disponibilitate experți cheie - 30 puncte**

1. Consultantul va pune la dispoziție o echipă de specialiști cu experiența și calificările necesare executării cu succes a serviciilor, echipă care va include cel puțin următorii experți cheie: șef de proiect, arhitect, inginer construcții civile, inginer specialitatea instalații încălzire și climatizare, inginer specialitatea instalații electrice, inginer specialitatea instalații sanitare (alimentare cu apă și canalizare), specialist costuri (devizier).

În vederea demonstrării îndeplinirii cerințelor de experiență și calificare de mai sus, Consultantul va furniza:

* Certificat Constatator eliberat de Registrul Comertului, valabil la data limită de depunere a Expresiilor de Interes;
* o listă cu contractele relevante din ultimii 5 ani care să includă: obiectul contractului; perioada de execuție; tipul structurii clădirilor proiectate și încadrarea în clasele și categoriile de importanță; tipul de lucrări propuse (consolidare și refuncționalizare); suprafețele desfășurate și regimul de înălțime al clădirilor precum și destinația/funcțiunea acestora. Se vor prezenta în copie contracte și procese verbale de recepție sau echivalent, cel puțin pentru contractele care demonstrează experiența similară minimă solicitată. Referințele primite de la beneficiari vor fi considerate un avantaj;
* o listă cu experții cheie propuși, menționând cel puțin: poziția fiecăruia, calificările și experiența profesională relevante, contribuția la prestarea prezentelor servicii. Lista va fi însoțită de eventuale certificate/atestări ale experților cheie propuși.

Se atrage atenția Consultanților interesați asupra secțiunii III, 3.14, 3.16 și 3.17 din „Regulamentul Băncii Mondiale privind achizițiile în cadrul împrumuturilor de finanțare a proiectelor de investiții”, datat iulie 2016 și revizuit în noiembrie 2017 (<http://pubdocs.worldbank.org/en/659511533066042959/Procurement-Regulations-2017.pdf>) (”Regulamentul de achiziții”), care stipulează politica Băncii Mondiale cu privire la *conflictul de interese*. În plus, vă rugăm să verificați și prevederile secțiunii III, paragrafele 3.21, 3.22 și 3.23 din ”Regulamentul de achiziții” cu privire la *eligibilitate*, care se referă, printre altele, la eligibilitatea companiilor sau instituțiilor de stat din țara Împrumutatului, cât și a funcționarilor guvernamentali sau funcționarilor publici din țara Împrumutatului, în cadrul contractelor de consultanță.

Consultanții se pot asocia cu alte firme pentru a-și îmbunătăți calificările, dar trebuie să indice dacă forma de colaborare este asociere sau subconsultanță. În cazul selectării unei asocieri, toți partenerii vor fi responsabili solidar și nelimitat pentru întregul contract.

Consultantul va fi selectat utilizând procedura de Selecţie pe baza Calificării Consultantului (CQS – Selection Based on Consultants Qualification) în conformitate cu prevederile ”Regulamentului de achiziții”.

Consultanţii interesați pot obţine informaţii suplimentare prin e-mail la adresele simona.salaci.uip@igsu.ro și marcela.vladareanu.uip@igsu.ro în timpul programului de lucru 08:00 - 16:00.

Expresiile de interes vor fi transmise în scris, (semnate, scanate, max. 10MB), în limba română, prin email la adresele simona.salaci.uip@igsu.ro și marcela.vladareanu.uip@igsu.ro până la data de **1 martie 2021**.